Velodromo stadionas

Velodromo stadionas () – daugiafunkcis stadionas Marselyje, Prancūzijoje. Čia namų rungtynes žaidžia Olympique de Marseille futbolo klubas, taip pat reguliariai naudoja Prancūzijos regbio rinktinė. Tai didžiausias klubinio futbolo stadionas Prancūzijoje, kurio talpa yra 60 031 sėdimų vietų.

Didžiausias žiūrovų skaičius (58 897) susirinko 2003–2004 m. UEFA taurės pusfinalio metu prieš Newcastle United.

 Istorija 

Stadionas atidarytas 1937 m. birželio 13 d. draugiškomis rungtynėmis tarp Olympique Marseille ir FC Torino klubų (2-1). Iš pradžių aplink stadioną buvo velotrekas ir vykdavo dviračių varžybos, tačiau vėliau ši vieta rekonstruota į papildomas vietas žiūrovams. Iš pradžių stadionas priklausė tik Marselio savivaldybei, bet apie 1960 m. jame leista nuolatos žaisti „Olympique“ klubui.

Stadione vyko III pasaulio futbolo čempionatas (2 rungtynės), I Europos futbolo čempionatas (2 rungtynės), VI Europos futbolo čempionatas (2 rungtynės), XVI pasaulio futbolo čempionatas (7 rungtynės), 2007 m. pasaulio regbio taurė, XV Europos futbolo čempionatas (6 rungtynės), 2023 m. pasaulio regbio taurė, 2024 m. olimpiados futbolo turnyras (10 rungtynių).

Besiruošiant 2016 m. Europos futbolo čempionatui renovacijos metu vietų skaičius buvo sumažintas iki 42 000.

 Šaltiniai 

 Nuorodos 

 Apie stadioną oficialioje Olympique de Marseille svetainėje 

Kategorija:Prancūzijos futbolo stadionai
Kategorija:Pasaulio futbolo čempionatų stadionai
Kategorija:Europos futbolo čempionatų stadionai